Diari Oficial de la Generalitat Valenciana


Sumari del DOGV 5014, del 26-05-2005 (2005/5979)

RESOLUCIÓ de 25 de maig de 2005, de la Direcció General d'Ensenyament, que modifica la Resolució de 10 de gener del 2005, de la Direcció General d'Ensenyament, per la qual es convoquen proves d'accés a cicles formatius de Formació Professional Específica (DOGV de 28 de gener).
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5014

Data del DOGV
:   26-05-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/5979


Data del document
:   25-05-2005

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * formació professional
    * examen
    * ensenyament professional

RESOLUCIÓ de 25 de maig de 2005, de la Direcció General d'Ensenyament, que modifica la Resolució de 10 de gener del 2005, de la Direcció General d'Ensenyament, per la qual es convoquen proves d'accés a cicles formatius de Formació Professional Específica (DOGV de 28 de gener). [2005/A5979]
  
La Resolució de 10 de gener del 2005, de la Direcció General d'Ensenyament (DOGV del 28 de gener), anteriorment mencionada, convoca les proves d'accés a cicles formatius de Formació Professional Específica, regula la seua realització i establix el calendari.
  
Produïdes incidències en la realització de la prova d'accés als cicles formatius de grau superior en la convocatòria de 21 de maig de 2005 i en consideració al dret d'igualtat d'oportunitats de les persones inscrites en les dites proves, en virtut de les competències que m'atribuïx l'apartat 1r de l'Ordre de 14 de maig de 2001, de la conselleria de Cultura i Educació (DOGV de 12 d'abril), que regula les proves d'accés als cicles formatius de la Formació Professional Específica que s'impartisquen a la Comunitat Valenciana, resolc:
  
Primer
  
Deixar sense efecte les proves d'accés als cicles formatius de grau superior realitzades el dia 21 de maig de 2005.
  
Segon
  
Convocar les proves d'accés a cicles formatius de grau superior, que es realitzaran el dia 11 de juny segons l'horari indicat en el punt 10 de la Resolució de 10 de gener de 2005 (DOGV de 28 de gener).
  
Tercer
  
Publicació de llistes.
  
El resultat provisional de les proves es publicarà el dia 20 de juny de 2005 en el tauler d'anuncis dels instituts d'Educació Secundària on s'hagen realitzat aquelles i, també en les direccions territorials de Cultura, Educació i Esport. El llistat definitiu d'aprovats, ordenat per qualificacions, es farà públic, en els mateixos llocs, el dia 27 de juny de 2005.
  
Quart
  
Manté la seua vigència la Resolució de 10 de gener de 2005, de la Direcció General d'Ensenyament, per la qual es convoquen proves de accés als cicles formatius de Formació Professional Específica (DOGV de 28 de gener), excepte en les modificacions establides en els punts 1, 2 i 3 d'esta resolució.
  
Contra la present resolució, que no esgota la via administrativa, es podrà interposar recurs d'alçada, davant del secretari autonòmic d'Educació en el termini d'un mes a comptar des de l'endemà al de la seua publicació en el Diari Oficial de la Generalitat Valenciana, de conformitat amb l'article 114 i 115 de la Llei 30/1992, redacció donada per la Llei 4/1999, de Règim Jurídic de les Administracions Públiques i del Procediment Administratiu Comú.